

 REPUBLIKA HRVATSKA

ŽUPANIJSKO DRŽAVNO ODVJETNIŠTVO U SISKU

 Sisak, Ferde Hefelea 57

Broj: P-28/2022

Sisak, 24. veljače 2023.

JH/MR

 Na temelju članka 4. Uredbe o raspisivanju i provedbi javnog natječaja i internog oglasa u državnoj službi ("Narodne novine" broj 78/17 i 89/19, dalje Uredba) te sukladno javnom natječaju za prijam u državnu službu na neodređeno vrijeme u Županijsko državno odvjetništvo u Sisku, na radno mjesto informatički tehničar/ka za pravosudni informacijski sustav u Uredu državnog odvjetnika, oglašava se sljedeća

OBAVIJEST

o opisu poslova, podacima o plaći radnog mjesta, sadržaju i načinu testiranja te pravnim i drugim izvorima za pripremu kandidata za testiranje

 1. OPIS POSLOVA RADNOG MJESTA

Prema članku 4., rednom broju 30. Pravilnika o unutarnjem redu u Županijskom državnom odvjetništvu u Sisku, broj A-51/15, pročišćeni tekst od 22. srpnja 2022., informatički tehničar/ka za pravosudni informacijski sustav obavlja poslove instaliranja hardverske i softverske opreme, održavanja osobnih računala i pripadajuće hardverske opreme, održavanja instalacija računalnih mreža, održavanja instaliranog standardnog softvera, pomoći korisnicima informacijskog sustava (help-desk), te obavlja i druge poslove po nalogu državnog odvjetnika.

2. PODACI O PLAĆI

Plaću službenika raspoređenog na radno mjesto informatički tehničar za pravosudni informacijski sustav čini umnožak osnovice za izračun plaće i koeficijenta složenosti poslova radnog mjesta, uvećan za 0,5% za svaku navršenu godinu radnog staža.

Koeficijent složenosti poslova radnog mjesta informatički tehničar za pravosudni informacijski sustav iznosi 0,990, a određen je člankom 10. e) Opći i administrativni poslovi točka 1. Uredbe o nazivima radnih mjesta i koeficijentima složenosti poslova u državnoj službi ("Narodne novine" broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 100/15, 73/19, 63/21 i 139/22).

3. SADRŽAJ I NAČIN TESTIRANJA

Provjera znanja, sposobnosti i vještina kandidata/kinja te rezultata dosadašnjeg rada utvrđuje se putem testiranja i razgovora (intervjua). Testiranje i razgovor s kandidatima/kinjama provodi Komisija za provedbu javnog natječaja (dalje Komisija).

Vrijeme i mjesto održavanja testiranja kandidata/kinja za radno mjesto informatički tehničar/ka za pravosudni informacijski sustav u Županijskom državnom odvjetništvu u Sisku, bit će objavljeni na web stranici Državnog odvjetništva Republike Hrvatske [www.dorh.hr](http://www.dorh.hr) i na web stranici Ministarstva pravosuđa i uprave Republike Hrvatske [www.mpu.gov.hr](http://www.mpu.gov.hr), najmanje pet dana prije dana određenog za testiranje.

Postupak testiranja provodi Komisija za provedbu javnog natječaja (u daljnjem tekstu: Komisija).

 Testiranju mogu pristupiti kandidati/kinje prijavljeni na javni natječaj koji ispunjavanju formalne uvjete iz javnog natječaja, a čije su prijave pravodobne i potpune (članak 8. stavak 4. alineja 3. i članak 10. Uredbe) te moraju doći pravovremeno u zakazani dan i vrijeme i dokazati identitet važećom identifikacijskom ispravom.

 Smatra se da je kandidat povukao svoju prijavu na javni natječaj ukoliko nije pristupi testiranju te se više neće smatrati kandidatom.

Kandidati su se dužni pridržavati utvrđenog vremena i rasporeda testiranja.

Testiranje se sastoji od provjere znanja, sposobnosti i vještina bitnih za obavljanje poslova radnog mjesta (prvi dio testiranja), provjere poznavanja rada u svojstvu mrežnog odnosno sistem administratora, te kao pružatelja podrške korisnicima, kao i provjera poznavanja osnova održavanja računala i računalne opreme i uredskih strojeva (drugi dio testiranja) i razgovora Komisije s kandidatima/kinjama.

 Testiranje kandidata provodi se u dvije faze. Prva faza testiranja sastoji se od provjere znanja o organizaciji i načinu rada u državnom odvjetništvu, dok se druga faza odnosi na provjeru znanja, sposobnosti i vještina bitnih za obavljanje poslova radnog mjesta na koje se službenik prima.

1. Prva faza testiranja

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta.

Testiranje se sastoji od pisane provjere:

- provjere znanja o organizaciji i načinu rada u državnom odvjetništvu - pisani test (10 bodova)

Smatra se da je kandidat koji je ostvario najmanje 5 bodova iz ovog dijela testiranja, zadovoljio na testiranju.

2. Druga faza testiranja

Testiranje se sastoji od pisane provjere:

- rad u Windows operativnim sustavima, MS Office alatima, poznavanje osnova računalnih mreža i osnova serverske infrastrukture – pisani test (10 bodova)

Smatra se da je kandidat koji je ostvario najmanje 5 bodova u ovoj provjeri znanja, zadovoljio na testiranju. Kandidat koji ne zadovolji na provedenoj provjeri, ne može sudjelovati u daljnjem postupku.

3. Razgovor (intervju) s Komisijom

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja, i to 10 kandidata za radno mjesto. Ako je u drugoj fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja.

Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Raspored održavanja razgovora s Komisijom bit će utvrđen po završetku pisanog dijela testiranja, o čemu će kandidati biti obaviješteni.

Pravila testiranja

Testiranju mogu pristupiti kandidati koji dođu u zakazano vrijeme i prije testiranja dokažu identitet važećom osobnom iskaznicom ili putovnicom.

Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.

Kandidat koji ne pristupi testiranju više se neće smatrati kandidatom u postupku.

Nakon što se utvrdi identitet kandidata pristupit će se testiranju.

Kandidati su dužni pridržavati se utvrđenog vremena i rasporeda testiranja.

Za vrijeme testiranja kandidatima nije dozvoljeno:

a) koristiti se bilo kakvom literaturom ili bilješkama

b) koristiti mobitel ili druga komunikacijska sredstva

c) napuštati prostoriju u kojoj se vrši provjera znanja

d) razgovarati s ostalim kandidatima ili na drugi način remetiti mir i red.

Zbog povrede navedenih pravila kandidat će biti udaljen s testiranja, a postignuti rezultat Komisija neće priznati niti ocijeniti.

Nakon provedenog testiranja i razgovora Komisija će utvrditi rang listu prema ukupnom broju ostvarenih bodova na testiranju i razgovoru (intervjuu). Komisija čelniku tijela dostavlja Izvješće o provedenom postupku koje potpisuju svi članovi Komisije. Uz Izvješće prilaže se i rang lista kandidata prema ukupnom broju bodova ostvarenih na testiranju i razgovoru.

Za najboljeg kandidata Županijsko državno odvjetništvo u Sisku, sukladno odredbi članka 122. stavak 3. Zakona o državnom odvjetništvu (Narodne novine broj: 67/18.), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

Na službenoj web stranici Državnog odvjetništva Republike Hrvatske [www.dorh.hr](http://www.dorh.hr) te na oglasnoj ploči Županijskog državnog odvjetništva u Sisku, objavit će se mjesto i vrijeme održavanja testiranja najmanje 5 (pet) dana prije održavanja testiranja.

PRAVNI IZVORI

1. Zakon o državnom odvjetništvu (Narodne novine broj 67/18. i 21/22.),
2. Poslovnik državnog odvjetništva (Narodne novine broj 128/19.).

 Županijsko državno odvjetništvo u Sisku

 Komisija za provedbu javnog natječaja